नई दिल्ली। अमेरिकी कंपनी वॉलमार्ट की मुश्किलें कम होने का नाम नहीं ले रही है। जहां एक तरफ कंपनी ने भारत के छोटे शहरों में भी अपने स्टोर खोलने और बिजनेस बढ़ाने के लिए ऑनलाइन कंपनी फ्लिपकार्ट से समझौता किया है तो वहीं दूसरी और कंपनी के इस सौदे के खिलाफ देश भर में छोटे व्यापारी सड़क पर उतर आए है। इन कारोबारियों का मानना है कि ऑनलाइन कंपनियों की वजह से उनका कारोबार पहले ही काफी प्रभावित हो चुका है।